Համայնքի ղեկավարը չնախատեսված վայրերում աղբաթափումը չի կանխել։ 2017 թ.-ին համայնքի աղբավայրի վերածված տարածքի հարթեցման եւ աղբի տեղափոխման աշխատանքներ իրականացնելու համար 998,970 դրամի պայմանագիր է կնքել «Նաիրի բերիություն» ՍՊԸ-ի հետ եւ աշխատանքի ավարտ է սահմանել 20.07.2017 թ.-ը։ Սակայն սեպտեմբերի 4-ին նույն ընկերության հետ եւս 500 000 դրամի լրացուցիչ համաձայնագրով պայմանագիր է կնքել։ Քասախի փողոցների փոսալցման աշխատանքներ կատարելու նպատակով 2017 թ․օգոստոսի 3-ին «Շինպլյուս» ՍՊԸ-ի հետ գնման պայմանագիր է կնքվել գնումների ընթացակարգի խախտումներով եւ փաստաթղթերը կեղծելով: «Շինպլյուս» ՍՊԸ-ին փոխանցվել է 2 մլն 616 000 դրամ՝ աշխատանքի ավարտը սահմանելով 15 աշխատանքային օր, սակայն օգոստոսի 22-ին «Շինպլյուս» ՍՊԸ-ի հետ լրացուցիչ 255 263 դրամի համաձայնագիր է կնքվել։